ISI ABALUMYANA NA BALINDWANA BIKULALUSYA
Ngimba Mbombeghe Bulebule Ukuti Ndeke Ukutamiwa Ukukonga Indaghilo Isya Bapapi Wangu?
Lumo mubamenye abalumyana na balindwana bamo aba bikubuka kumyabo akabalilo kalikosa aka bighanile, bikufyala muno bighanile kangi lumo babaghile ukubuka pakakwangala akabalilo kalikosa aka bighanile kangi na ku malo ghalighosa agha bighanile. Panongwa yakuti lumo bapapi babo bikutangwanika, bitikumanya isi abanabo bikubomba.
Loli Ibaibolo likunangisya ukuti ukulela abana mu njila iyi kutikutula. (Isya Mbupingamu 29:15) Mu kisu iki abandu bikubomba ifindu kisita lughano panongwa yakuti bikwinong’onela itolo isyabo. Bingi aba bikubomba isi, bikuya ukuti bakulile mu mbumba isi abapapi babo bakababikilagha indaghilo.—2 Timoti 3:1-5.
Muketeghe ukuti indaghilo isi abapapi binu bababikile buketi bwakuti babaghanile kangi munganyonywagha abaninu aba abapapi babo bakababikila indaghilo. Linga abapapi bikubabikila abana babo indaghilo inunu, bo bikunkonga Yehova uyu ikubabula abandu bake ukuti:
‘Nikukubulagha uwe nukukumanyisya injila iyi ubaghile kwendamo. Nikukulongosyagha uwe, ghope na maso ghangu ghikulindagha pa myako.’—Salimo 32:8.
ibo_Latn bem_Latn bem_Latn bem_Latn bem_Latn tum_Latn